b'\n_START_ARTICLE_\nVaik\xc5\xb3 Eurovizijos dain\xc5\xb3 konkursas 2017\n_START_SECTION_\nVieta\n_START_PARAGRAPH_\n2017\xc2\xa0m. vasar\xc4\xaf ETS (Europos transliuotoj\xc5\xb3 s\xc4\x85junga) paskelb\xc4\x97, kad konkurs\xc4\x85 rengs Gruzija. lapkri\xc4\x8dio 21 dien\xc4\x85. Tai buvo pirmas kartas, kai Gruzija organizuos bet kok\xc4\xaf \xe2\x80\x9eEurovizijos\xe2\x80\x9c rengin\xc4\xaf. 2017\xc2\xa0m. vasario 26 d. paai\xc5\xa1k\xc4\x97jo, kad renginys vyks \xc5\xa1alies sostin\xc4\x97je Tbilisyje. V\xc4\x97liau buvo paskelbta, kad konkurso arena bus Tbilisio Sporto R\xc5\xabmai. kurie talpina ma\xc5\xbedaug 11 t\xc5\xabkst. \xc5\xbei\xc5\xabrov\xc5\xb3._NEWLINE_2017 m. rugpj\xc5\xab\xc4\x8dio 9 d. arena buvo pakeista \xc4\xaf 4 t\xc5\xabkst. \xc5\xbei\xc5\xabrov\xc5\xb3 talpinantys Olimpiniai R\xc5\xabmai, kurie yra patogesni ir geresni konkursui.\n_START_SECTION_\nGrafinis dizainas\n_START_PARAGRAPH_\nLogotipas paskelbtas buvo 2017 m. gegu\xc5\xbe\xc4\x97s 12 d. konferencijoje, kuri vyko Kijeve. Logotipas atvaizduoja spalvot\xc4\x85 saul\xc4\x99, kuri kvie\xc4\x8dia ir nori, kad jaunimas gal\xc4\x97t\xc5\xb3 parodyti, atskleisti sav\xc4\x99.\n_START_SECTION_\nVed\xc4\x97jai\n_START_PARAGRAPH_\n2017 m.. spalio 3 d. buvo paskelbti renginio ved\xc4\x97jai. Tai Helen Kalandazde - garsi Gruzijos televizijos laid\xc5\xb3 ved\xc4\x97ja ir daininink\xc4\x97 ir Lizi Japaridze (Lizi Pop) - Gruzijos atstov\xc4\x97 2014 m. Vaik\xc5\xb3 Eurovizijoje.\n_START_SECTION_\nBalsavimo tvarka\n_START_PARAGRAPH_\nRezultatus l\xc4\x97m\xc4\x97 nacionalin\xc4\x97s \xc5\xbeiuri ir internetin\xc4\x97 auditorija. Kiekviena \xc5\xa1alis naudojo nacionalin\xc4\x99 \xc5\xbeiuri, sudaryt\xc4\x85 i\xc5\xa1 trij\xc5\xb3 muzikos industrijos specialist\xc5\xb3, ir dviej\xc5\xb3 vaik\xc5\xb3 nuo 10 iki 15 met\xc5\xb3, kurie buvo \xc5\xa1alies, kurioje jie atstovauja, pilie\xc4\x8diai. Pirmasis internetinio balsavimo etapas prasid\xc4\x97jo 2017 m. lapkri\xc4\x8dio 24 d. \xc5\xbdi\xc5\xabrovai gal\xc4\x97jo balsuoti oficialiame tinklalapyje, kuriame buvo parodyta vis\xc5\xb3 \xc5\xa1ali\xc5\xb3 repeticij\xc5\xb3 i\xc5\xa1traukos. \xc5\xbdi\xc5\xabrovai tur\xc4\x97jo galimyb\xc4\x99 \xc5\xbei\xc5\xabr\xc4\x97ti ilgiau kaip vienos minut\xc4\x97s \xc4\xafra\xc5\xa1us i\xc5\xa1 kiekvieno dalyvio repeticijos. \xc5\xa0is pirmasis balsavimo turas baig\xc4\x97si lapkri\xc4\x8dio 26 d. 15:59 val. Antrasis internetinio balsavimo etapas \xc4\xafvyko renginio metu. Jis prasid\xc4\x97jo po paskutinio pasirodymo ir buvo atidarytas 15 minu\xc4\x8di\xc5\xb3. Tarptautiniai \xc5\xbei\xc5\xabrovai gal\xc4\x97jo balsuoti ne ma\xc5\xbeiau kaip u\xc5\xbe tris ir ne daugiau penkias \xc5\xa1alis. Pirm\xc4\x85 kart\xc4\x85 \xc5\xbei\xc5\xabrovai taip pat gal\xc4\x97jo balsuoti u\xc5\xbe savo \xc5\xa1alies dain\xc4\x85._NEWLINE_Ta\xc5\xa1k\xc5\xb3 kiekis nustatytas pagal gaut\xc5\xb3 bals\xc5\xb3 procent\xc4\x85. Visuomen\xc4\x97s nuomon\xc4\x97 sudar\xc4\x97 50% galutinio rezultato, o kiti 50% - i\xc5\xa1 kiekvienos \xc5\xa1alies nacionalin\xc4\x97s \xc5\xbei\xc5\xabri.\n_START_SECTION_\nDalyvaujan\xc4\x8dios \xc5\xa1alys\n_START_PARAGRAPH_\nDalyvavim\xc4\x85 konkurse patvirtino 16 \xc5\xa1ali\xc5\xb3. \xc4\xae konkurs\xc4\x85 po 10 met\xc5\xb3 gr\xc4\xaf\xc5\xbeo Portugalija. Deja, i\xc5\xa1 konkurso pasitrauk\xc4\x97 dvi \xc5\xa1alys - Bulgarija ir Izraelis.'